**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 07. septembra 2020**

**P r í t o m n í *:.***Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Marián Grígeľ, člen komisie

 Ing. Martin Paholek, člen komisie

 Bc. Matej Janotík, člen komisie

 Mgr. Slavomír Špitál, člen komisie

 Mgr. Emília Nováková, člen komisie

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie a predloženie uznesení z ostatných komisií týkajúcich sa komisie pre rozpočet
4. Plnenie rozpočtu k 30.6.2020
5. Rozpočtové opatrenia
6. Informácia o výsledku kontroly letných terás
7. VZN č. 5/2017
8. VZN č. 2/2017
9. VZN č.2/2014
10. Kúpa pozemku
11. Rôzne
12. Záver

***Bod č.1***

Na úvod *predseda komisie* privítal všetkých členov komisie a informoval ***o vzdaní sa člena*** komisie *Ing. M. Bedricha* a pretrvávajúcej neprítomnosti na komisii *Ing. M. Slovíka*. Predložil návrh programu aj so zmenami. Z programu sa vypustil bod 9 a nahradil sa VZN č.1/2017

*p. Rusinová* informovala, že z hľadiska nepriaznivej situácie ohľadom COVID 19

primátor nepristupuje k zvyšovaniu dane z nehnuteľností a taktiež k zvyšovaniu nájmov.

*p. Grígeľ* vystúpil , že primátorovi neprináleží rozhodovať o schvaľovaní VZN o dani z nehnuteľností.

***Uznesenie č. 19***

Komisia pre rozpočet, financie, správu a hospodárenie s majetkom mesta odporúča opätovne zaradiť VZN č. 2/2014 o dani z nehnuteľností do najbližšieho zasadnutia komisie a následne do MsZ a prehodnotenie nájmov podľa už schváleného uznesenia z komisia pre rozpočet, financie, správu a hospodárenie s majetkom mesta.

Za: 8

***Návrh hlasovaním prešiel.***

***Bod č.2***

Za predložený návrh  dal hlasovať. Za:8

***Bod č.3***

*Predseda* ***informoval*** o uzneseniach z MsZ zo dňa 24.6.2020 a to ako bolo schválené

hospodárenie mesta a príspevkových organizácii za rok 2019, bola schválená dotácia na umelú trávu ihriska MŠK bola schválená zmena rozpočtu CSS, TS mesta Námestovo, mesta Námestovo, bolo schválené VZN č. 1/2020 o dotáciách , schválenie zmluvy o spoločnom stavebnom úrade Vavrečka, Or. Jasenica, neprešli pozemky pod garáže na sídlisku Brehy, neprešli návrhy nadstavby bytoviek na brehoch a budovy Maríny.

*Predseda***prechádzal kontrolou neplnených uznesení** komisie. *Uznesenie č.9/2019 ,6/2020* – komisia žiada predložiť na najbližšej komisii aktuálny stav k zmene nájomným zmluvám. Komisia upozornila, že boli vybraté nájomné zmluvy, ktoré dlhodobo neboli menené a výška nájmu je nízka.

*Uznesenie č.3/2020* – predseda informoval členov komisie, že MsÚ na čele s primátorom nebudú ďalej pokračovať s aktivitami k výstavbe športovej haly, napriek tomu, že poslanci MsZ to definovali ako jednu z priorít.

***Bod č.4***

V tomto bode sa hodnotil  stav čerpania rozpočtu za I. polrok 2020

Komisia pre rozpočet, financie, správu a hospodárenie s majetkom mesta ***vyjadrila nespokojnosť*** v plnení rozpočtu investičných ***akcií a navrhuje MsZ prijať súbor opatrení***, ktoré budú viesť k zlepšeniu plnenia rozpočtu v roku 2021. Plnenie navrhuje ako pri príjmoch tak pri výdavkoch uviesť v sume aj percentuálnom vyjadrení. / Toho času už bolo pripravené uznesenie v tejto podobe pre MsZ/

Za:8

***Návrh hlasovaním prešiel***

*p. Rusinová* podotkla, že pri čerpaní rozpočtu k 30.6. nie je správne finančné vyhodnocovať kapitálový rozpočet, ale skôr smerodajným údajom by mal byť stav rozpracovanosti investičných akcií v príslušnom období o čom členovia boli tiež informovaní. Finančné plnenie je až po zhotovení diela.

***Bod č.5***

Z dôvodu ***neprítomnosti riaditeľa TS*** mesta Námestovo, komisia sa nezaoberala zmenou rozpočtu Technických služieb.

***Uznesenie č. 20***

Komisia pre rozpočet, financie, správu a hospodárenie s majetkom mesta ***vyslovuje nespokojnosť s finančným riadením TS*** mesta Námestovo.

Za:6 Zdržali sa: 2

***Návrh hlasovaním prešiel***

***Uznesenie č.21*** Komisia pre rozpočet, financie, správu a hospodárenie s majetkom mesta ***odporúča MsZ prijať*** zmenu rozpočtu mesta Námestovo **č.4/2020 v predloženej forme**, okrem príspevku pre TS mesta Námestovo. Za:8 ***Návrh hlasovaním prešiel***

Komisia pre rozpočet, financie, správu a hospodárenie s majetkom mesta na základe Uznesenia č. 84/2020 navrhuje MsZ schváliť príspevok Rímskokatolíckej cirkvi a zaradiť ho do rozpočtu 2020 v kapitole 0840 Náboženské a iné spoločenské služby v sume 50 000 Eur s finančným krytím rezervného fondu. Za:8 ***Návrh hlasovaním prešiel.***

***Bod č. 6***

Na základe odporúčania hlavnej kontrolórky mesto vypracovalo Zásady o podmienkach zriaďovania a prevádzkovania letných terás na území mesta Námestovo a zároveň bolo zadané geodetickej kancelárií situačne zameranie jednotlivých terás.

***Uznesenie č.22***

Komisia pre rozpočet, financie, správu a hospodárenie s majetkom mesta ***odporúča MsZ schváliť*** tieto Zásady.

Za:7

***Návrh hlasovaním prešiel.***

***Bod č. 7***

V tomto bode bol prerokovaný dodatok č.1 VZN 2/2017 ktorým sa určujú Zásady hospodárenia a nakladania s majetkom mesta Námestovo

***Uznesenie č.23***

Komisia pre rozpočet, financie, správu a hospodárenie s majetkom mesta ***odporúča MsZ schváliť*** dodatok č.1 VZN 2/2017 s tým, že v článku 10 bod 5. ***sa vypustí parkovisko Hviezdoslavova ulica pri mestskom cintoríne.***

Za: 6 Zdržal sa: 1

***Návrh hlasovaním prešiel.***

*p. Grigeľ - dal návrh na výšku karty na dočasné parkovanie pre obyvateľa s TP v meste Námestovo na 15 Eur.*

*Za: 1 Proti: 3 Zdržali sa: 3*

***Návrh hlasovaním neprešiel****.*

*Ďalej dal návrh, aby pri parkovaní na Hviezdoslavovej ulici pri mestskom cintoríne platila parkovacia karta pre obyvateľa s TP v meste Námestovo.*

*Návrh hlasovaním prešiel:*

*Za: 6 Zdržal sa: 1*

***Návrh hlasovaním prešiel.***

*Člen komisie p. Paholek dal návrh na zmenu časového intervalu plateného dočasného parkovania motorových vozidiel od 08 hod – 18 hod, na 08 hod – 16 hod*

*Za:2 Proti: 1 Zdržali sa: 3*

***Návrh hlasovaním neprešiel.***

***Bod č. 8***

V tomto bode bol prerokovaný dodatok č.1 VZN 5//2017 o miestnych daniach

***Uznesenie č.24*** Komisia pre rozpočet, financie, správu a hospodárenie s majetkom mesta ***odporúča MsZ schváliť*** dodatok č. 1 VZN 5/2017 s tým, že sa v článku II. V bode c) doplní zadefinovanie zodpovednej osoby, ktorá bude vystavovať potvrdenie o tom, že pes pochádza z útulku zriadeným mestom Námestovo a  článok IV. §9,§10 zmeniť podľa predloženého návrhu na komisii. Za: 7 ***Návrh hlasovaním prešiel.***

*p. Janotík* dal návrh na zvýšenie sadzby dane za jedno prenocovanie na 0,70 Eur vo všetkých ubytovacích zariadeniach. Za:4 Zdržali sa: 4 ***Návrh hlasovaním neprešiel.***

***Bod č.9***

V tomto bode bol prerokovaný návrh na zvýšenie úhrady za poskytovanie sociálnych služieb v CSS Námestovo od 01.01.2021

***Uznesenie č.25***

Komisia pre rozpočet, financie, správu a hospodárenie s majetkom mesta ***odporúča MsZ schváliť*** zvýšenie úhrady za poskytovanie sociálnych služieb v CSS Námestovo od 1.1.2021

Za: 6

***Návrh hlasovaním prešiel.***

***Bod č.10***

K žiadosti p. Poletovej **o kúpu pozemku** na zabezpečenie prístupu k zadnej časti budovy par.č. 1730/14 zastavaná plocha a nádvorie o výmere 36m2.

***Uznesenie č.26***

Komisia pre rozpočet, financie, správu a hospodárenie s majetkom mesta ***odporúča MsZ schváliť*** kúpna cenu **40 €/m2** podľa prílohy č. 1 VZN č. 2/2017

Za: 6

***Návrh hlasovaním prešiel***.

Na záver predseda komisie poďakoval všetkým prítomným za účasť.

Zapísala: Mgr. Katarína Rusinová

 Ing. Štefan Uhliarik

 predseda komisie